text: শরীয়তপুরে আইসোলেশনে ভর্তির ৩ ঘণ্টা পর যুবকের মৃত্যু
  ১৬ জ্যৈষ্ঠ ১৪২৭, শনিবার ৩০ মে ২০২০, ৮:০৪ অপরাহ্ণ
  ০১ এপ্রিল ২০২০ বুধবার, ১১:০০ এএম
  ঢাকা : শরীয়তপুরে আইসোলেশনে ভর্তি হওয়ার তিন ঘণ্টা পর এক যুবকের (৩৫) মৃত্যু হয়েছে। তিনি একটি বালু উত্তোলনের খননযন্ত্রের শ্রমিক ছিলেন। তাঁর বাড়ি জেলার নড়িয়া উপজেলার একটি গ্রামে।
  মঙ্গলবার সন্ধ্যা ৬টার দিকে শরীয়তপুর সদর হাসপাতালে নেওয়া হয় ওই যুবককে। তাঁর জ্বর, কাশি ও গলাব্যথা থাকায় তাঁকে আইসোলেশন ওয়ার্ডে রেখে চিকিৎসা দেওয়া হচ্ছিল। রাত সোয়া ৯টার দিকে তাঁর মৃত্যু হয়।
  হাসপাতাল সূত্র আরো জানায়, বিষয়টি আইইডিসিআরকে জানানো হয়েছিল। সেখানে দায়িত্বরতরা ব্যবস্থা নেওয়ার আশ্বাস দিয়েছিলেন। চিকিৎসা দেওয়া অবস্থায় তিনি মারা যান। এখন তাঁর নমুনা সংগ্রহ করে আইইডিসিআরে পাঠানো হবে।